Hvis det var æg og bacon, den 30-årige mand havde smidt på panden i håbet om en stille og rolig tirsdag formiddagsbrunch, så fik det hele en brat ende. For den 30-årige mand, der bor i Istedgade i Aalborg, begik den fejl, at han faldt i søvn, inden maden var færdig. Og det var med det resultat, at maden brændte på - i en sådan grad, at der blev slået alarm via 112. Blev vækket af sirener Den 30-årige beboer opdagede ikke selv, den var gal, før han blev vækket af sirenerne fra Nordjyllands Beredskab og Nordjylland Politi, der rykkede ud. Ilden blev slukket, og den sultne og søvnige mand er nu sigtet for overtrædelse af Beredskabslovens paragraf 71, idet han ikke udviste tilbørlig forsigtighed, da han ikke slukkede for komfuret, før han faldt i søvn.

Referat:
En 30-årig mand faldt i søvn, da han var ved at lave mad tirsdag formiddag.